מנועים שקטים

מנועים שקטים הוא אלבום האולפן השלישי של המוזיקאי והזמר הישראלי אסף אמדורסקי שיצא בשנת 1999. האלבום זיכה את אמדורסקי בהצלחה גדולה מאוד, לווה גם במסע הופעות שהתאפיין, בדומה לאלבום, בהפקה גדולה ומושקעת. באלבום השתתפו מיטב המוזיקאים הצעירים של אותה העת ובהם יהלי סובול, אביתר בנאי, משה קופ וחיים לרוז. על הפקת האלבום סיפר אמדורסקי בריאיון לעיתונאי רז שכניק: "אחרי האלבום השני רציתי להתעסק עם סמפלרים ובעצם כמעט כל הלהקה שלי הפכה לרביעיית מפיקים ויחד הפקנו את האלבום הזה. הפסקנו לנגן והפכנו להיות אנשים שרוצים לגעת בכפתורים. זה משהו שקרה לנו באופן מאוד טבעי יחד, האהבה להפקה מוזיקלית. מדובר במושיק קופ, יובל אורי ורונן בן חורין ואני". האלבום הגיע למעמד של אלבום זהב בשנת 2004, ושירים רבים בו זכו להצלחה ולהשמעות מרובות ברדיו: השיר "15 דקות" (רמיזה לביטוי חמש עשרה דקות של תהילה), "התקפת לב", "רוך וקושי" ו"חלום כהה" הכולל קטע מריאיון עם הזמרת ענבל פרלמוטר שנהרגה בתאונת דרכים בעת העבודה על האלבום. לימים התייחס אמדורסקי לכתיבת השיר: "כשראיתי איך השיר נבנה הבנתי שהוא קצת על הסיפור של ענבל, המוות שלה ומה שהיא סימלה בשבילי. הבנתי שאני רוצה לשלב בו את ענבל, את הקול שלה, כי השיר כאמור מאוד הזכיר אותה וחשבתי עליה הרבה בזמן הכתיבה שלו". "התחלתי להציק לליליאן שוץ, מי שגילתה את המכשפות, שתעזור עם הקלטה של ענבל מדברת. ראיונות, קטעי מילים בחזרות - כל מה שאפשר לסמפל. היא באה עם הקלטה מתוך תוכנית לזכר יצחק רבין מהערוץ הראשון". השיר "15 דקות" זכה במקום ה-87 במצעד סיכום העשור (1999–2009) של ערוץ המוזיקה וגלי צה"ל. השיר גם הגיע למקום ה-34 במצעד הפזמונים העברי של רשת ג' ולמקום ה-20 במצעד השנתי של גלי צה"ל לשנת תש"ס. אלבום האוסף הכפול של אמדורסקי משנת 2003, "15 הדקות של אסף אמדורסקי", נקרא על שם שיר זה. באוסף זה נכלל גם השיר "עכשיו אני בא", שהוקלט במקור עבור "מנועים שקטים" אך לבסוף לא נכלל בו. השיר הופיע באותה שנה גם באלבום הבכורה של שרון רוטר, שביצעה אותו תחת השם "עכשיו אני באה". ב-2013 יצא EP שכלל ארבעה רמיקסים לשיר "15 דקות" אותם יצרו עופר ניסים, נדב רביד, שי אפלברג ו-D&O (אורי פיטוסי ודור גבאי). ב-2019 חגג אמדורסקי 20 שנה לצאת האלבום בסיבוב הופעות מצליח בהיכל התרבות ומועדון התיאטרון ובסדרת יוטיוב דוקומנטרית "מנועים שקטים מקצה לקצה" שיצר דרור נחום. כל השירים נכתבו והולחנו על ידי אסף אמדורסקי, אלא אם צוין אחרת. אסף אמדורסקי: שירה, פסנתר, קלידים, גיטרות, רודס, תכנות. אוהד קוסקי: גיטרה חשמלית. צח דרורי: מיתרים, תכנות. יובל אורי: גיטרה בס, דגימות, תכנות, קולות. מושיק קופ: תופים, כלי הקשה, תכנות, קולות. רונן בן חורין: קלידים, דגימות, קולות. אבישי כהן: חצוצרה. סימון מאן: קלידים, קונגס ושייקר. רועי הדס: גיטרה בס, קולות. חיים לרוז: גיטרות, תופים, תכנות. דדי כהן: תכנות קלידים, קלידים. זיו מטושקה: תכנות סאבים. רונן סאבו: תכנות, קלידים. אפרת בן צור: שירה (בשיר "התקפת לב"). ענבל פרלמוטר: מונולוג (בשיר "חלום כהה"). פרוספר סאול: קולות (בשיר "רוך וקושי" ו"ממטרים קלים"). תומר ורד: סקרצ'ינג (בשיר "במערבולת") שושן: שירה (בשיר "ממטרים קלים"). אביתר בנאי: שירה (בשיר "אהבה..."). קרני פוסטל: צ'לו (בשיר "גשם כבד"). מידע על האלבום מנועים שקטים באתר MusicBrainz האלבום מנועים שקטים באתר Discogs שגיאות פרמטריות בתבנית:יוטיוב 'סוג: האזנה לאלבום בערוץ הרשמי של אסף אמדורסקי' אינו ערך חוקי מנועים שקטים, האזנה לאלבום בערוץ הרשמי של אסף אמדורסקי באתר יוטיוב יהלי סובול, ‏מקצה לקצה – חוזרים ל"מנועים שקטים", באתר "Time Out ישראל", 1 בספטמבר 2013 רז שכניק: מצדיעים לאלבומי המופת - והפעם: האלבום 'מנועים שקטים' של אסף אמדורסקי, אתר רדיו ללא הפסקה, 10 בנובמבר 2016 אסף אמדורסקי נזכר ב-15 דקות יקרות במיוחד, באתר ynet, 15 ביוני 2017 דנית צמית, מקצה לקצה: אמדורסקי חוזר ל"מנועים שקטים", באתר ynet, 4 במרץ 2019 מנועים שקטים במצעד האלבומים האלטרנטיביים הישראליים הגדולים של כאן 88 פסקול העשור: מקומות 100 - 81, באתר ‏מאקו‏, 12 באוקטובר 2009 אמיר עמרמי, אמדורסקי מתחדש, באתר nana10‏, 11 במאי 2006